MISERABLES-IV-WEB	Dilhèu a londeman, dilhèu laguens d’ua ora podie quèir un batarràs que serie seguit de un aute, e dempùs de un aute, e se chauparien es vestits trincadi, e aqueri òmes, un còp banhadi non se secarien, e un còp geladi non se cauharien; es sòns pantalons de tela s’apegarien as sòns uassi damb era aigua, era aigua aumplirie es sues sabates, es còps de soriac non poirien empedir eth carrinclar des dents, era cadia seguirie amassant-les peth còth, es sòns pès seguirien en aire; qu’ère impossible non tremolar en veir ad aguestes creatures umanes amassades atau, e passives jos es heredes bromes de tardor, autrejades ara ploja, ath vent, a totes es furies der aire, coma es arbes e es pèires.